stanford-oval/wikipedia huggingface dataset:
יעקב וייס
הנצחה

על שמו נקראו רחובות בערי ישראל הבאות: תל אביב-יפו, באר שבע, ירושלים, נתניה ואשקלון.
ב-22 בדצמבר 1982 הנפיק השירות הבולאי גיליון מזכרת של 20 בולי דואר שכותרתו "הרוגי מלכות בדור התקומה". אחד מבולים אלה הוקדש לדיוקנו של וייס. האמנית רות בקמן מלכא עיצבה את  הדיוקן והאמן אריה גלזר עיצב את הגיליון.
בבית הקברות היהודי העתיק בצפת הוקמה אנדרטה לשבעה עולי הגרדום.
לקריאה נוספת

חיה ברנס (עורכת), עולי הגרדום, הוצאת המדרשה הלאומית ע"ש רנה מור.
הערות שוליים

↑  המחתרת של תנועות הנוער הציוניות בהונגריה
↑  המכתב האחרון של עולה הגרדום..., באתר ישראל היום
↑  יעקב וייס, אם לא יקרה משהו נעלה לגרדום, באתר אוצרות, ‏1947
↑  יעקב צחור (עורך), בולי ישראל תש"ח -  תשס"ב, קטלוג מס' 14, רשות הדאר - השירות הבולאי, כתר הוצאה לאור, 2008, עמ' 227
| --- | --- |
בקרת זהויות :  ISNI: 0000 0000 6856 4196  VIAF: 97571972   WorldCat (עם VIAF): 97571972 
המצבה שהונחה על קברו של יעקב וייס. לאחר החלפתה במצבה של משרד הביטחון, הועברה המצבה לאתר הנצחה ליד מבצר שוני, יחד עם מצבות שאר חללי הפריצה לכלא עכו
פארמיג'אנינו

| --- | --- |

דיוקן עצמי, 1540
 לידה:  11 בינואר 1503  פארמה, דוכסות מילאנו 
 פטירה:  24 באוגוסט 1540 (בגיל 37) הרפובליקה של ונציה קאזלמג'ורה, הרפובליקה של ונציה 
 לאום:  איטלקי
 תקופת הפעילות:  1518–1540 (כ־22 שנים) 
 תחום יצירה:  ציור
 זרם באמנות:  הרנסנס הגבוה, מנייריזם 
 הושפע על ידי:  קורג'ו
 יצירות ידועות:  The Circumcision, Portrait of a Man in a Red Beret, דיוקן עצמי במראה קמורה, המדונה בעלת הצוואר הארוך 
 
ג'ירולמו פרנצ'סקו מריה מצולה המכונה פארמיג'אנינו (באיטלקית: Girolamo Francesco Maria Mazzola או Parmigianino;‏ 11 בינואר 1503, פארמה – 24 באוגוסט 1540, קאזלמג'ורה) היה צייר ואמן הדפסים איטלקי. מהידועים באמני הדור הראשון של המנייריזם.
קורות חייו

חייו של פארמיג'אנינו היו קצרים, סוערים וכאוטיים. הוא נולד בפארמה ב-11 בינואר 1503, בן למשפחת אמנים ואומנים. אביו פיליפו מצולה ושני דודים מישל ופייר אילריו היו ציירים. אשתו הראשונה של האב הייתה בתו של הצייר הקרמונזי פרנצ'סקו טקוני. גם אחיו זכריה היה צייר. פארמיג'אנינו היה בנם השמיני פיליפו מצולה ואשתו השנייה דונטלה אבאטי. לאב היו עוד שבעה בנים מאשתו הראשונה. האב נפטר כשפארמיג'אנינו היה בן שנתיים. לאחר מכן גידלו אותו הדודים שלו מישל ופייר אילריו, שהיו גם הם אמנים.
כבר בגיל בגיל 12, בשנת 1515, הצטרף פארמיג'אנינו לדוד, פייר אילריו, בציור תמונת המזבח בכנסיית יוחנן הקדוש בפארמה. בגיל 18, בשנת 1521, נשלח לעיירה ויאדנה (Viadana) כדי להימלט מסכנות המלחמות האיטלקיות. במהלך שהותו בויאדנה צייר שתי תמונות טמפרה בשתי כנסיות, אחת מהן היא תמונת המזבח "נישואיה המיסטיים של קתרינה הקדושה" בעיירה הסמוכה ברדי. ב-1524 עבר לרומא בניסיון להתקבל כצייר אצל האפיפיור קלמנס השביעי. ב-1526 קיבל, יחד עם הדוד שלו פייר אילריו, הזמנה לציור "החיזיון של הירונימוס הקדוש" כתמונת מזבח לכנסיית סן סלבטורה (San Salvatore in Lauro). כעבור שנה, ב-1527 בעקבות ביזת רומא נמלט לבולוניה. שם חי שלוש שנים, וב-1530 שב לעירו פארמה. ב-1539 שוב נמלט מפארמה, מאימת מלחמות, לעיירה קאזלמג'ורה, (הנמצאת כ-30 ק"מ מפארמה, צפונית לנהר הפו). שם גם צייר את "לוקרציה הרומית", תמונת שמן שעל פי וזארי, היא יצירתו האחרונה.
פארמיג'אנינו נפטר ממחלה בקאזלמג'ורה ב-24 באוגוסט 1540. הוא קבור שם בכנסייה שהייתה בזמנו של מסדר הנזירים הסרביטים ומאז 1902 שייכת לקפוצ'ינים.
ביוגרפיה של פארמיג'אנינו נכללת בספרו של ג'ורג'ו וזארי חיי הציירים, הפסלים והאדריכלים הדגולים ביותר.
יצירתו

פארמיג'אנינו נחשב לאחד מיוצרי הסגנון המנייריסטי. ביצירתו שילב בהצלחה את העידון והאלגנטיות של האמנים הגדולים של שיא הרנסאנס עם תחושה של תנועה ושאיפה ליופי חושני ב שאינו טבעי. עבודותיו המוקדמות של פארמיג'אנינו מושפעות מאוד מקורג'ו, שבמקביל אליו עבד בצעירותו גם בכנסיית מריה הקדושה בברדי וגם בכנסיית יוחנן הקדוש בפארמה.
למרות שנות היצירה המעטות שלו, השאיר פארמיג'אנינו גוף יצירות נרחב. תמונות שמן ותמונות טמפרה קטנות וגדולות, פרסקאות גדולות ממדים ותחריטים, בנושאים דתיים וחילוניים, פורטרטים ותמונות מחיי היום-יום. פארמיג'אנינו היה מראשוני האמנים שהכינו תחריטים של יצירותיהם, וכך הביא להפצת יצירותיו באיטליה ובצפון אירופה. תפוצה רחבה זו הייתה הבסיס להשפעתו הרחבה על אמנים באיטליה, ובכל אירופה.
בשנת 2003, במלאת 500 שנה להולדתו, התקיימה בפארמה ובווינה תערוכה מקיפה מיצירותיו תחת הכותרת "פארמיג'אנינו והמנייריזם האירופי".
מיצירותיו

תמונת המזבח מברדי, הנקראת גם "נישואיה המיסטיים של קתרינה הקדושה", טמפרה על לוח עץ, 1521, בכנסיית סנטה מריה בעיירה ברדי שבנפת פארמה
דיוקן עצמי במראה קמורה, שמן על לוח עץ, צוירה בסביבות 1523–1524, נמצאת במוזיאון לתולדות האמנות וינה.
"החיזיון של הירונימוס הקדוש", 1527, הגלריה הלאומית, לונדון.
"המדונה בעלת הצוואר הארוך", שמן על לוח עץ, צוירה בסביבות 1534–1540, גלריית אופיצי, פירנצה.
תמונת מזבח, שמן על לוח עץ, 1540, מוזיאון הציירים הגדולים, דרזדן.
"לוקרציה הרומית", שמן על לוח עץ, 1540, מוזיאון די-קאפודימונטה, נאפולי.
גלריה

תמונת המזבח מברדי, טמפרה על לוח עץ, 1521, בכנסיית סנטה מריה בעיירה ברדי.
דיוקן עצמי במראה קמורה, סביבות 1523–1524, המוזיאון לתולדות האמנות, וינה.
"החיזיון של הירונימוס הקדוש", 1527, הגלריה הלאומית, לונדון.
"המדונה בעלת הצוואר הארוך",שמן על לוח עץ, סביבות 1534–1540, גלריית אופיצי, פירנצה.
תמונת מזבח, שמן על לוח עץ, 1540, מוזיאון הציירים הגדולים, דרזדן.
לוקרציה הרומית, שמן על לוח עץ, 1540, מוזיאון די-קאפודימונטה, נאפולי.
הערות שוליים

↑  אתר Artable
↑  באתר Artable נטען שברח מפארמה, שם נכלא בגין אי תשלום חובות
↑  מידע על הכנסייה באתר של קאזלמג'ורה, ראה בסוף העמוד(איטלקית)
1 2  פארמיג'אנינו באתר Artable
↑  פארמיג'אנינו באתר הגלריה הלאומית
↑  אתר התערוכה לציון 500 שנה להולדת פארמיג'אנינו
| --- | --- |
בקרת זהויות :  NLI: 987007500815905171  PLWABN: 9810691644805606  AAG: 1331  BIBSYS: 90942798  BNE: XX1081117  BnF: cb119729170 (data)  CANTIC: a10134888  CiNii: DA07832351  GND: 118641484  ICCU: CFIV065097  ISNI: 0000 0001 2122 2460  KulturNav: 9aec98b7-fab7-4cde-a8d4-fb641d647277  LCCN: n79074516  LNB: 000201044  NGV: 3878  NKC: js20030216024  NLA: 36403327  NLG: 234906  NSK: 000513573  NTA: 109747151  RERO: 02-A000112385  RKD: 61878  SELIBR: 230832  SNAC: w6cz4gsh  SUDOC: 027754154  TePapa: 32125  Trove: 1254192  ULAN: 500012615  VcBA: 495/51119  VIAF: 17231857   WorldCat (עם VIAF): 17231857
דרקון לבן (סדרת טלוויזיה)

| --- | --- |

 סוגה:  דרמת פשע
 יוצרים:  מארק דנטון ג'וני סטוקווד
 בימוי:  פול אנדרו ויליאמס
 שחקנים:  ג'ון סים אנתוני וונג אמיליה פוקס קייטי לאונג אנתוני הייז טום וו דרוולה קירוואן טים מקינרני ראקל קסידי
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  8
 הפקה
 מפיק:  מתיור בירד
 מפיקים בפועל:  הארי ויליאמס ג'ק ויליאמס פול אנדרו ויליאמס
 חברת הפקה:  Two Brothers Pictures
 הפצה:  All3Media
 צלמים:  אבן בולטר
 מוזיקה:  רפרטי
 אורך פרק:  60 דקות
 שידור
 רשת שידור:  ITV
 רשת שידור בישראל:  yes הטלוויזיה בלוויין
 תקופת שידור מקורית:  10 בספטמבר 2018 – 29 באוקטובר 2018 
 קישורים חיצוניים
 דף התוכנית ב-IMDb
דרקון לבן (באנגלית: Strangers) היא סדרת טלוויזיה בריטית מסוגת דרמת פשע שנוצרה ונכתבה על ידי מארק דנטון וג'וני סטוקווד. הסדרה שודרה לראשונה ברשת ITV ב-10 בספטמבר 2018. השם המקורי של הסדרה היה "White Dragon", והיא צולמה בעיקר בהונג קונג. בסדרה מופיע השחקן זוכה הפרסים אנתוני וונג בתפקידו הראשון בשפה האנגלית. הארח וג'ק ויליאמס הידועים מסדרת הדרמה "הנעדר" היו מפיקים בפועל של הסדרה, והשתתפו בכתיבת התסריט. פול אנדרו ויליאמס היה הבמאי של כל שמונת הפרקים.
בנוסף לוונג מככב בסדרה ג'ון סים בתפקיד פרופסור ג'ונה מולריי, לצדם של דרוולה קירוואן בתפקיד אשתו מייגן, אמיליה פוקס בדמות סאלי פורטר נציגה בקונסוליה הבריטית, קייטי לאונג בתפקיד לאו צ'ן בתם של דייוויד ומייגן; וטום וו בתפקיד דניאל טסוי בלש בכיר במשטרת הונג קונג. לפני שידור הבכורה בטלוויזיה הוצג הפרק הראשון במשך ארבעה ימים בשירותי וידאו על פי דרישה ITV Hub ו-STV Player. הסדרה במלואה יצאה על גבי DVD ב-19 בנובמבר 2018 בהפצת Dazzler Media.
תקציר עלילה

עולמו של פרופסור ג'ונה מולריי מתהפך כאשר אשתו, מייגן (דרוולה קירוואן) נהרגת בתאונת דרכים בהונג קונג. אף על פי שהיא חייתה ועבדה שם כמחצית חייה, ג'ונה לא ביקר שם מעולם. הפחד שלו מטיסות וחייו המוגנים משאירים אותו בלונדון. אבל כעת אין לו ברירה אלא לטוס לצד השני של העולם כדי לזהות את גופתה של האישה שאהב.
זמן קצר אחרי הגעתו להונג קונג, ג'ונה מגלה תגלית מזעזעת על אשתו. הוא נשאב עמוק יותר ויותר לתוך רשת של קנוניות, כשהוא מסתגל לסביבה זרה ולא מוכרת, והוא נאבק לחשוף את האמת על מותה של אשתו.
צוות השחקנים

ג'ון סים – פרופסור ג'ונה מולריי
אנתוני וונג – דייוויד צ'ן
אמיליה פוקס – סאלי פורטר
קייטי לאונג – לאו צ'ן
אנתוני הייז – מייקל כהן
טום וו – מפקח בילוש דניאל טסוי
דרוולה קירוואן – מייגן האריס
טים מקינרני – ארתור באך
ראקל קסידי – רייצ'ל הרגריבס
תומאס צ'אנינג – מפקח בילוש פליקס צ'ונג
קנת' טסאנג – זיאדונג זו
כריסטוף טק – בלש וילפרד צ'ו
ג'ייסון וונג – קאי הואנג
ריאן מק'קן – פאראז רזה
קייט אלכסנדר – בקי
אנדרו נוט – קונרד דייוויס
רוזלינד הלסטד – אמה
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | פרק 1 | פול אנדרו ויליאמס | מרק דנטון וג'וני סטוקווד | 10 בספטמבר 2018 |
ג'ונה מולריי, מרצה באוניברסיטה, מקבל הודעה קורעת לב מהמשטרה שאשתו, מייגן, נהרגה בתאונת דרכים בהונג קונג. כשהוא נחוש בדעתו לגלות מה קרה בשעותיה האחרונות, ג'ונה טס להונג קונג, ולתדהמתו הוא מגלה שמייגן הייתה נשואה שם לדייוויד צ'ן, שוטר לשעבר.
| 2 | 2 | פרק 2 | פול אנדרו ויליאמס | מרק דנטון וג'וני סטוקווד | 17 בספטמבר 2018 |
ג'ונה מתעמת עם המשטרה כשהוא מציג ראייה שמייגן נרצחה. בהודעה קולית שקיבל ממנה שומעים בבירור קול של ירי. אבל אחרי שהטלפון שלו נלקח ממנו לבדיקה, הוא מגלה שההודעה נערכה וקול הירי נמחק ממנה. אחר כך גופתה של מייגן נעלמת מחדר המתים, וג'ונה חושש שהוא נקלע לתוך קונספירציה.
| 3 | 3 | פרק 3 | פול אנדרו ויליאמס | מרק דנטון וג'וני סטוקווד | 24 בספטמבר 2018 |
דייוויד מודה שהוא יודע שמייגן נרצחה, כי הוא ראה פצע של ירי בגופתה. ג'ון מוצא במחשב של מייגן תמונות שמובילות אותו ואת דייוויד למרכז מיחזור, שם הם רואים את המשאית שפגעה בה. ג'ון גונב מהמרכז דיסק קשיח שעליו הוא מוצא תמונה של נהג המשאית. בנוסף הוא מוצא דרכונים מזויפים על שם מייגן ובתה.
| 4 | 4 | פרק 4 | פול אנדרו ויליאמס | מרסטון בלום | 1 באוקטובר 2018 |
ג'ונה חושד בדייוויד שמתחמק ממנו, ומתמרן את לאו לגלות לו היכן הוא נמצא. הוא מוצא את דייוויד בקזינו במקאו, שם הוא רואה אותו מעביר את הדיסק לנהג המשאית שהרג את מייגן, קיי היואנג, בן למשפחת פשע ידועה, שנאמר שדייוויד היה מקבל מהם שוחד.
| 5 | 5 | פרק 5 | פול אנדרו ויליאמס | פרד ארמסטו ואדם גינגל | 12 באוקטובר 2018 |
ג'ונה נעצר בחשד לרצח פאראז רזה. דייוויד מודה שהוא היה מעורב ברצח ומוסר את האקדח, ומאפשר לג'ונה להשתחרר. ג'ונה מחפש את קאי ומוצא אותו בחתונתו של אחיו, שם הוא מנסה לגלות מה באמת קרה למייגן. סאלי וארתור דנים כיצד מותו של רזה ישפיע על תוכניותיהם.
| 6 | 6 | פרק 6 | פול אנדרו ויליאמס | פרד ארמסטו ואדם גינגל | 15 באוקטובר 2018 |
ג'ונה מבין לבסוף את התעלומה על מותה של מייגן. שולם לה חמישה מיליון דולר הונג קונג על עסקת נדל"ן לפני מותה. אבל יום אחרי העסקה היא נרצחה על ידי קאי. קאי עצמו נדקר בכלא. אדם זר חוטף את לאו.
| 7 | 7 | פרק 7 | פול אנדרו ויליאמס | פרד ארמסטו ואדם גינגל | 22 באוקטובר 2018 |
מתברר שלאו נחטפה על ידי אדם שעובד בשירותו של זיאדונג זו, פוליטיקאי מקומי חשוב, שאנס את מייגן לפני עשרים שנה, ומתברר שהוא אביה האמיתי של לאו, והוא זה ששילם את 5 מיליון הדולר למייגן. ג'ונה מגלה שסאלי וארתור ניצלו את מייגן, במטרה לסחוט את זיאדונג זו כשיעלה לשלטון. ג'ונה ודייוויד יוצאים לעזרתה של לאו, אבל כשהם מנסים לברוח דייוויד נורה למוות בידי החוטף.
| 8 | 8 | פרק 8 | פול אנדרו ויליאמס | הארי ויליאמס וג'ק ויליאמס | 29 באוקטובר 2018 |
ג'ונה ולאו מבקשים מקלט בקונסוליה הבריטית. ג'ונה משכנע את העיתונאי מייקל כהן לפרסם את הסיפור המקשר את רציחתה של מייגן לזיאדונג זו, אשר בינתיים מתאבד. ג'ונה ומייקל מגלים שזה לא היה האיש עצמו, אלא אדם מקורב אליו שעמד מאחורי רצח מייגן.
הערות שוליים

1 2  Mellon, Rory (23 באוגוסט 2018). "Strangers ITV air date, cast, plot and trailer: John Simm stars in new TV thriller". Radio Times. נבדק ב-29 באוגוסט 2018. {{cite news}}:  (עזרה)
↑  Donaldson, Laura (7 בספטמבר 2018). "Strangers on ITV: When does it start, who's in the cast with John Simm and Emilia Fox and what's it about? All the details as start date is FINALLY revealed". OK!. נבדק ב-9 בספטמבר 2018. {{cite web}}:  (עזרה)
↑  "STV on Twitter". Twitter (באנגלית). נבדק ב-8 בספטמבר 2018. {{cite web}}:  (עזרה)
↑  "Strangers | STV Player". STV Player (באנגלית). אורכב מ-המקור ב-2019-09-03. נבדק ב-8 בספטמבר 2018. {{cite web}}:  (עזרה)
↑  "Strangers". amazon.co.uk. Spirit Entertainment Ltd. 19 בנובמבר 2018. {{cite web}}:  (עזרה)
המגדל (סדרת טלוויזיה)

| --- | --- |

 סוגה:  דרמת פשע משטרתית
 יוצרים:  קייט לונדון
 כותבים:  קייט לונדון   פטריק הארבינסון
 שחקנים:  ג'מה וילן   ג'ימי אקינגבולה   טהירה שריף   אמט ג'ון סקנלן  נביל אלואהבי   ניק הולדר   לולה אלסוקארי   קארל דייוויס
 ארץ מקור:  בריטניה
 שפות:  אנגלית
 מספר עונות:  1
 מספר פרקים:  3
 הפקה
 מפיקים בפועל:  פטריק הארבינסון
 חברת הפקה:  Mammoth Screen   Windhover Films   Sly Fox Productions
 הפצה:  Entertainment One
 אורך פרק:  50 דקות
 שידור
 רשת שידור:  ITV
 תקופת שידור מקורית:  8 בנובמבר 2021 – 10 בנובמבר 2021
 קישורים חיצוניים
 דף התוכנית ב-IMDb
המגדל (באנגלית: The Tower) היא מיני-סדרת דרמת פשע משטרתית בריטית בת שלושה פרקים. הסדרה שודרה בין 8 ל-10 בנובמבר 2021.
תקציר העלילה

הסדרה עוסקת בשרה קולינס, בלשית בכירה החוקרת את עברם של שוטר ונערה צעירה שנפלו אל מותם מגגו של גורד שחקים. כאשר השוטרת היחידה אשר הייתה עדת ראייה למעשה נעלמת – החקירה מסתבכת ומסתעפת למספר כיוונים, החושפים מעשי גזענות ושחיתות משטרתית.
הערות שוליים

↑  Midgley, Carol. "The Tower review — an authentic cop drama, but too much mumbling" (באנגלית). ISSN 0140-0460. נבדק ב-2022-08-14.
↑  Constructing The Tower, Drama Quarterly (באנגלית אמריקאית)
↑  Lauren Geall & Charley Ross, ITV's The Tower: Gemma Whelan's new crime drama starts tonight, Stylist, ‏2021-11-08 (באנגלית)
↑  Meet the cast of ITV drama The Tower, Radio Times (באנגלית)
אנדריי ודנסקי

| --- | --- |

 לידה:  21 ביולי 1891 פרם, האימפריה הרוסית 
 פטירה:  13 בספטמבר 1965 (בגיל 74) קייב, ברה"מ 
 ענף מדעי:  היסטוריה 
 מקום קבורה:  בית הקברות בייקובה 
 מקום לימודים:  אוניברסיטת סנקט פטרבורג 
 מנחה לדוקטורט:  Alexander Lappo-Danilevsky 
 מוסדות:  אוניברסיטת קייב 
 תלמידי דוקטורט:  אירינה מלניקובה, Leonid Herasymovych Melnyk, בפסקה זו רשומה אחת נוספת שטרם תורגמה 
 פרסים והוקרה:  מדליה לגבורת העמל במלחמת המולדת הגדולה 1941–1945 
 
אנדריי ודנסקי (ברוסית: Андрей Александрович Введенский‏ 21 ביולי 1891 – 13 בספטמבר 1965) היה היסטוריון סובייטי-אוקראיני. הוא התמחה בהיסטוריה של האימפריה הרוסית ממאה ה-15 ועד למאה ה-18.
אנדריי ודנסקי נולד בפרם למשפחה של איש רפואה. בשנת 1912 הוא סיים לימודי גימנסיה ונסע להמשך לימודים לסנקט פטרבורג. בשנת 1920 הוא סיים לימודים באוניברסיטת סנקט פטרבורג. בהיותו עובד ארכיון הוא החל ללמוד ארכיונים של משפחת סטרוגנוב.
בשנת 1923 ודנסקי סיים עבודת תואר שלישי בהיסטוריה. הוא עבד במספר מוסדות להשכלה גבוהה בלנינגרד.
בשנת 1930 ודנסדי נעצר ביחד עם קבוצה נוספת של היסטוריונים צעירים. כמו רוב הנעצרים באותה פרשה הוא שוחרר.
בשנת 1941 ודנסקי מונה למנהל קתדרה של היסטוריית ברית המועצות באוניברסיטת קייב. לאחר תחילת מלחמת העולם השנייה הוא הצליח לעזוב את קייב לפני כיבושה על ידי הנאצים והמשיך לעבוד באוניברסיטאות רחוק מהחזית.
בשנת 1944 ודנסקי חזר לקייב ובשנת 1951 מונה לפרופסור.
מחקריו של ודנסקי התרכזו בהיסטוריה של אזור אורל ומשפחת סטרוגנוב. באביב 1941 הוא הציג עבודת פוסט דוקטורט אך מסמכים הלכו לאיבוד ובשנת 1942 הוא הציג עבודה פעם נוספת.
ודנסקי הדריך כ-100 עבודות תואר שלישי ופרסם כ-150 מאמרים מדעיים בתחום התמחותו. בשנת 1962 הוא פרסם ספר מפורט על פעילות משפחת סטרוגנוב.
ודנסקי נפטר בקייב שנת 1965 ונטמן בבית העלמין באיקובה.
ורה (סדרת טלוויזיה)

| --- | --- |

 סוגה:  דרמת פשע
 ארץ מקור:  הממלכה המאוחדת 
 שפות:  אנגלית 
 מספר עונות:  13 
 מספר פרקים:  54 (נכון ל־21 בינואר 2024) 
 הפקה
 מוזיקה:  בן ברטלט 
 אורך פרק:  90 דק' 
 שידור
 רשת שידור:  ITV 
 תקופת שידור מקורית:  1 במאי 2011 – הווה 
 קישורים חיצוניים
 אתר רשמי
 דף התוכנית ב-IMDb
 
ורה (באנגלית: Vera) היא סדרת טלוויזיה בריטית מסוג דרמת פשע אשר עלתה לשידור במקור בערוץ ITV ב-1 במאי 2011. הסדרה מבוססת על סדרת הרומנים "ורה סטנהופ" מאת אן קליבס וממוקדת בחקירותיה של הבלשית ורה סטנהופ, אותה מגלמת ברנדה בלתין.
תקציר העלילה

עלילת הסדרה מתמקדת בבלשית ורה סטנהופ אשר עובדת במשטרת נורת'מברלנד. ורה נחושה תמיד לפתור את התיקים המורכבים ביותר. כל פרק בסדרה מתמקדת בחקירת מקרה רצח חדש ובמהלכו ורה והצוות שלה מצליחים בכל פעם לפענח את כל הרמזים המורכבים לאורך הדרך במטרה לחשוף את האמת.
הדמויות הראשיות

ורה סטנהופ (מגולמת על ידי ברנדה בלת'ין) - הגיבורה הראשית. ורה היא אישה מתבודדת בגיל העמידה אשר ידועה בזכות השיטות הלא שגרתיות שלה שלה לפתור תיקים מורכבים ובאופיה העיקש.
ג'ו אשוורת' (מגולם על ידי דייוויד ליאון) (בעונות 1–4, 13–הווה) - יד ימינה של ורה. ג'ו הוא איש משפחה אשר חולק מערכת יחסים קרובה, כמעט אימהית, עם ורה.
איידן הילי (מגולם על ידי קני דוטי) (בעונות 5–12) - המחליף של ג'ו. איידן מתקשה בהתחלה להסתגל לסגנון התובעני של ורה אבל בסופו של דבר הופך לשותף נאמן.
קני לוקהארט (מגולם על ידי ג'ון מוריסון) - בלש ותיק ומנוסה שמסייע לעיתים רבות לורה ולצוות שלה.
מארק אדוארדס (מגולם על ידי ריילי ג'ונס) (בעונות 3–הווה, ובתפקידי אורח בעונות 1–2) - חבר צעיר יותר בצוות של ורה. מארק נוטה להיות נלהב, ולעיתים רבות מספק תובנות חדשות לגבי מקרים.
ג'קלין ויליאמס (מגולם על ידי איבינבו ג'ק) (בעונות 8–12) - פסיכולוגית המסייעת בחקירות.
הפקה

הסדרה מצולמת בתחומי העיר ניוקאסל על הטיין וברחבי מחוז נורת'מברלנד, מחוז דורהאם וצפון יורקשייר אשר בחלק הצפון מזרחי של אנגליה. מיקומים בולטים כוללים בין היתר את גייטסהד, סאות' שילדס, נורת' שילדס, וויטלי ביי, אמבל, ווארקוורת', אלנמאות', באמבורג, והולי איילנד. בית החווה המשמש לצילומי חזית ביתה של ורה ממוקם בסנוק (Snook) אשר הינו חלק מהולי איילנד.
בינואר 2024 הוכרז שהעונה ה-14 של הסדרה, אשר תשודר ב-2025, תהיה האחרונה של הסדרה.
הערות שוליים

↑  "Northumberland: Full-Day Tour of Vera Filming Locations | GetYourGuide".
↑  Hodgson, Barbara (31 ינו' 2020), "Where does Vera live? Here's the location of the detective's house in the ITV drama", ChronicleLive, נבדק ב-27 ינו' 2023 {{citation}}:  (עזרה)
↑  "TV legend, 78, quits acclaimed ITV drama after 13 years". Metro (באנגלית בריטית). נבדק ב-2024-04-22.
היזהר בלשונך

| --- | --- |

 סוגה:  קומדיית מצבים 
 יוצרים:  וינס פאול
 ארץ מקור:  הממלכה המאוחדת 
 שפות:  אנגלית 
 מספר עונות:  4 
 מספר פרקים:  42 
 הפקה
 מוזיקה:  מקס האריס 
 שידור
 רשת שידור:  ITV 
 תקופת שידור מקורית:  30 בדצמבר 1977 – 21 באפריל 1986 
 קישורים חיצוניים
 דף התוכנית ב-IMDb
 
היזהר בלשונך (באנגלית: Mind Your Language) היא קומדיית מצבים בריטית שנוצרה על ידי וינס פאול ושודרה במקור ברשת ITV הבריטית בין השנים 1977 עד 1985.
בעקבות הצלחת הסדרה נוצרו לאורך השנים עיבודים מקומיים שונים לסדרה במספר מדינות שונות בהם הודו, אינדונזיה, יפן, ירדן, קנה, מלזיה, מלטה, ניגריה, קוריאה הדרומית וסרי לנקה.
בישראל הסדרה שודרה בטלוויזיה החינוכית הישראלית במהלך שנות ה-80.
תקציר העלילה

עלילת הסדרה מתרחשת בכיתת חינוך מבוגרים רב-תרבותית בלונדון ומתמקדת באינטראקציות של המורה ג'רמי בראון עם תלמידיו אשר הם סטודנטים זרים ממדינות שונות באסיה ובאירופה ומרקעים תרבותיים מגוונים שמנסים ללמוד אנגלית כשפה שנייה. ההומור בסדרה נובע לרוב מאי הבנות שונות, מהומור סלפסטיק, מסטריאוטיפים המיוחסים למדינות השונות מהם מגיעים הסטודנטים, וכמו גם מהחיכוכים בין הסטודנטים והמורה בשל הבדלי התרבויות ביניהם.
דמויות

מר ג'רמי בראון (בארי אוונס) - הדמות הראשית בסדרה. ג'רמי הוא מורה לאנגלית מאופק ומנומס בעל סבלנות רבה ואמפתיה רבה לתלמידיו אשר בשנות השלושים לחייו. הסטודנטים שלו מעריכים אותו במיוחד.
דמויות > הסטודנטים בעונות 1–3

ג'ובאני קופלו (ג'ורג' קמילר) - סטודנט איטלקי אשר עובד במטבח של מסעדה איטלקית למחייתו. הוא אוהב לשעשע את הכיתה עם בדיחות שונות וכמו כן נוטה לעיתים רבות לפלרטט עם הסטודנטיות בכיתה. ג'ובאני ומקסימיליאן מתחרים לאורך הסדרה על חיבתה של דניאלה.
עלי נאדים (דינו שפיק) - סטודנט פקיסטני ומוסלמי אדוק. בעונה הראשונה הוא מובטל, ובהמשך הסדרה הוא עובד כמוכר מדלת לדלת. הוא תמיד במצב רוח טוב, למרות שההבדלים הדתיים והתרבותיים גורמים לו לעיתים רבות להיקלע לסכסוכים משעשעים עם רנג'יט ההודי.
רנג'יט סינג (אלברט מוזס) - סטודנט הודי סיקי מפנג'אב מנומס אשר מועסק ברכבת התחתית של לונדון. הוא חובש תמיד טורבן. ההבדלים הדתיים והתרבותיים גורמים לו לעיתים רבות להיקלע לסכסוכים משעשעים עם עלי הפקיסטני-מוסלמי. יש לו גם נטייה לאיים עם קירפאן על כל מי שמכעיס אותו.
מקסימיליאן אנדריאה ארכימדס פפאנדריוס (קבורק מליקיאן) - סטודנט יווני שעובד למחייתו בחברת ספנות. נוטה להתקשות להבין מטאפורות ומילים מורכבות. הוא חבר טוב במיוחד של ג'ובאני. מקסימיליאן וג'ובאני מתחרים לאורך הסדרה על חיבתה של דניאלה.
דניאלה פאבר (פרנסואז פסקל) - סטודנטית צרפתייה יפהפייה אשר עובדת למחייתה כאו-פר. נוטה לפלרטט לעיתים עם מר בראון. יש לב מבטא צרפתי כבד. היא מתעצבנת כאשר אינגריד סוונסון השוודית מצטרפת לכיתה והופכת עבורה למתחרה על תשומת לבו של מר בראון.
אנה שמידט (ג'קי הארדינג) - סטודנטית מגרמניה המערבית אשר עובדת גם היא כאו-פר. אנה היא אישה רצינית, שאפתנית, חרוצה, חסרת חוש הומור ובעלת כוח פיזי רב. היא מדברת במבטא גרמני כבד.
אינגריד סוונסון (אנה ברגמן) - סטודנטית משוודיה צעירה ויפהפייה אשר עובדת גם היא כאו-פר. במהלך הסדרה מתפתחת יריבות בינה לבין דניאלה.
חואן סרוונטס (ריקרדו מונטז) - סטודנט ספרדי אשר עובד כברמן למחייתו. יש לו אוצר מילים מוגבל למדיי בשפה האנגלית והדבר מוביל לעיתים רבות לאי הבנות משעשעות.
צ'ונג סו-לי (פיק-סן לים) - סטודנטית סינית קומוניסטית שעובדת כמזכירה בשגרירות סין. היא נושאת עימה תמיד את הספרון האדום של מאו דזה-דונג. בתחילת הסדרה היא נוטה להתווכח לעיתים רבות עם טארו היפני.
טארו נאגאזומי (רוברט לי) - סטודנט יפני מנומס במיוחד שנוטה להשתחוות הרבה אשר ועובד בסניף הלונדוני של חברת אלקטרוניקה יפנית. נושא עימו כמעט תמיד מצלמה. בתחילת הסדרה הוא נוטה להתווכח לעיתים רבות עם צ'ונג הסינית.
ג'מילה ראנג'ה (ג'מילה מאסי) - סטודנטית מהודו שהיא עקרת בית. ג'מילה מתקשה לתקשר עם האנשים בכיתה בשל השליטה המוגבלת שלה בשפה באנגלית.
זולטן סאבו (גאבור ורנון) - סטודנט הונגרי גבוה עם מבטא הונגרי כבד. מסתובב תמיד עם מילון הונגרי-אנגלי.
דמויות > הסטודנטים בעונות 1–3 > הסטודנטים החדשים בעונה 4

מישל דומאס (מארי אליז-גרפנה) - סטודנטית צרפתייה.
מריה פפנדריוס (ג'ני לי-רייט) - סטודנטית יווניה ואחותו של מקסימיליאן פפנדריוס.
פארוק עזאם (ראג' פאטל) - סטודנט אקסצנטרי מפקיסטן.
פו וונג צ'אנג (וינסנט וונג) - סטודנט מסין.
דמויות > צוות העובדים בית הספר

דולורס קורטני (זארה נוטלי) - המנהלת הקשוחה, הקפדנית והמיזוגנית של בית הספר, אשר בשנות החמישים לחייה, שלעיתים רבות מבקרת את שיטות ההוראה של מר בראון. היא אוהבת להגיע לשיעורים של מר בראון ללא הודעה מוקדמת על מנת לפקח על התקדמות של הסטודנטים.
גלדיס (איריס סאדלר) - עובדת קפיטריה בריטית קשישה אשר אוהבת במיוחד לרכל עם התלמידים.
סידני (טומי גודפרי) - המנקה הבריטי החירש של בית הספר אשר בשנות השישים לחייו.
הנשאווה (הארי ליטלווד) - המנקה של בית הספר בעונה 4.
מדינות המוצא של הסטודנטים לאורך הסדרה
אליהו בית-צורי

| --- | --- |

אליהו בית־צורי
 לידה:  10 בפברואר 1922 תל אביב, פלשתינה (ארץ ישראל)
 הוצאה להורג:  22 במרץ 1945 (בגיל 23) קהיר, ממלכת מצרים מצרים (1922-1952)
 מקום קבורה:  בית הקברות הצבאי בהר הרצל
 מדינה:  פלשתינה (א"י) 
 השתייכות:  לח"י לח"י
 תקופת הפעילות:  1937–1945 (כ־8 שנים)
 
אֵלִיָּהוּ בֵּית־צוּרִי (10 בפברואר 1922 – 22 במרץ 1945) היה לוחם לח"י. יחד עם אליהו חכים ביצע את ההתנקשות בלורד מוין בקהיר ב־6 בנובמבר 1944. נתפס, נידון למוות והוצא להורג בתלייה. אחד משנים־עשר עולי הגרדום.
חייו

אליהו בית־צורי נולד בתל אביב לאסתר ומשה. למד בגימנסיה בלפור בתל אביב. בשנת 1937 הצטרף לאצ"ל.
הפילוג בין האצ"ל ללח"י הביך את בית־צורי, והוא התקשה לבחור בין הפלגים. ידידותו עם עוזי אורנן, בן כיתתו, ועם אהרן אמיר, ומקורבותם של בנימין תמוז ויוסף ועדיה למשפחתו, הביאו אותם לפעילות בנושא, שהביאה את בית־צורי לאמץ השקפה לאומית עברית ולהצטרף ל"ועד לגיבוש הנוער העברי", חוג כנעני שהתגבש סביב דעותיו של יונתן רטוש. כאשר השתכנע בית־צורי, ומסר על כך לאורנן, השיב לו אורנן בפתק בו נכתב בכתב עברי קדום "ברוך בואך בברית".
גם לאחר הצטרפותו ללח"י שמר בית־צורי על נאמנותו וקשריו לוועד. יונתן רטוש היה קשור חברית ופוליטית לאברהם שטרן, אך בניגוד אליו, האמין שיש תחילה לגבש את הנוער העברי ורק לאחר מכן לצאת למלחמה בבריטים. קולות נגד גישתו באו גם מתוך הוועד לגיבוש הנוער העברי, בין השאר מכיוון עמוס קינן ובית צורי, שאמר: ”אני איתכם בכל, אבל בנוסף לזה צריך לזרוק גם פצצות”.
בשנת 1940 החל ללמוד מדעי הרוח באוניברסיטה העברית בירושלים, אך הפסיק לימודיו עקב חוסר יכולת לממנם. למד מדידות והחל לעסוק בכך במשרד פרטי בתל אביב.
קשריו של בית צורי עם הוועד עמדו בעינם להמשך חייו, ואף שבוע לפני היציאה לקהיר השתתף במפגש של הוועד ונטל מרטוש רשות לצאת לשליחות מטעם הלח"י.
ההתנקשות

יחד עם לוחם לח"י נוסף, אליהו חכים, השתתף בית־צורי בהתנקשות ששמה קץ לחיי הלורד מוין, השר לענייני המזרח התיכון בממשלת בריטניה, שמקום מושבו היה בקהיר. שני המתנקשים ירו בלורד מוין בעת שהיה במכוניתו והרגוהו. הם נתפסו בעת שנמלטו באופניים ממקום ההתנקשות, והועמדו לדין בפני בית דין צבאי מצרי.